Author: Asta Urb
Company: Haapsalu Linnavalitsus

K O R R A L D U S

Haapsalu,			28. november 2006 nr 853

Projekteerimistingimuste kinnitamine 
(Paralepa tee elamukvartal, Haapsalu)

Võttes aluseks kehtivat detailplaneeringut ja juhindudes kohaliku omavalitsuse korralduse seaduse § 6 lg 3 p 1, § 30, Haapsalu põhimääruse § 35 lg 1 p 2, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Paralepa tee elamukvartali projekti projekteerimistingimused nr 40-06 (lisatud).
2.	Korraldus teha teatavaks ehitus- ja arhitektuurigrupile (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea				Erko Kalev
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 40/ 06  “06”november  2006

Tingimused kinnitatud:
Haapsalu Linnavalitsuse korraldusega nr 853
28. november 2006

Projekti nimetus | Paralepa tee elamukvartali projekt
Krundi asukoht | Elamukvartal asub Paralepa tee, Tulbi tänava ja Lõokese tänava vahelisel alal Haapsalus.
Taotleja nimi | Haapsalu linn
Krundi andmed | Vastavalt kehtivale Paralepa tee elamukvartali detailplaneeringule
Projekti koostamisel arvestada alljärgnevat: |

1.	Koostada elamute, teede, kommunikatsioonide projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002 määrus nr 70).
2.	Projekti koosseisus esitada digitaalne topo-geodeetiline asendiplaan M 1:500, millele on kantud kruntide piirid, ol.olevad ja projekteeritavad ehitised (ehitiste nurkade koordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekteerimisel lähtuda Haapsalu Linnavolikogu poolt 11.07.2006 otsusega nr 562 kehtestatud Paralepa tee elamukvartali detailplaneeringust.
4.	Projekteerida elamukvartali teed ja tänavad vastavalt alljärgnevatele tingimustele:
1)	Tänavate projekteerimisel lähtuda Teede- ja sideministri 28.09.1999 määrusest nr 55 „Tee projekteerimise normid ja nõuded” ja Linnatänavad EPN 17.
2)	Kavandada jalgtee Lõokese tänava äärde. 
3)	Sõiduteede katteks – asfalt.
4)	Paralepa teel jalgtee katteks – asfalt, ülejäänud jalgteed võib katta betoonkivi või graniidi sõelmetega.
5)	Projekti koosseisus anda tänavate vertikaalplaneerimine, pikiprofiilid ja põikprofiilid.
6)	Lahendada sadevete ära juhtimine teedelt ja kruntidelt. Planeeringus ette nähtud drenaažitorustikud võiks osaliselt asendada tänavaäärsete kraavidega, mis tagaks pinnase, sadevete ja üleujutusvete kiire äravoolu. Kontrollida Paralepa tee äärse kraavi (on eelvooluks planeeritava kvartali sadevete drenaažile) ühendust merega, vajadusel kavandada selle puhastamine ja sulgemine lüüsiga üleujutuste vastu.
7)	Lahendada tänavate valgustus.

5.	Projekteerimistingimused hoontele ja kruntidele:
1)	Vastavalt detailplaneeringule saab antud alale projekteerida 39 pereelamut, 3 ridaelamut (kokku max 25 boksiga) ja 2 korterelamut (kokku max 60 korteriga).
2)	Detailplaneeringuga on määratud:
•	kruntide piirid
•	kruntide ehitusõigused s.h. kruntide maakasutuse sihtotstarbed, lubatud suurim ehitiste arv kruntidel, lubatud suurim kõrgus, lubatud suurim hoonete alune pind, minimaalne tulepüsivusklass, korruselisus, suurim kõrgus
•	üldised arhitektuursed nõuded hoonetele
3)	Projekti koosseisus peavad sisalduma hoonete plaanid, vaated, lõiked mõõtkavas M 1:100 või 1:50. 
4)	Vastavalt tänavate vertikaalplaneerimisele, anda kruntide kõrgused ja vajalikud täitemahud. Tagada sade- ja üleujutusvete ära juhtimine kruntidelt. Määrata projekteeritavate hoonete 0 mitte madalamale kui 2.2m.
5)	Hoonete arhitektuurne laad on kaasaegne, hooned kavandada sarnase arhitektuurse laadiga hoonetest koosnevate gruppidena. Hoonete välisviimistluseks kasutada puitu, krohvi, fassaadikivi vms. Hoonete projektide mahus anda hoonete välisviimistluse värvilahendused.
6)	Projekteerida kruntide piirded (tänavapoolsed ja kruntidevahelised) piirded võivad olla haljastusega tihendatud metallvõrgust. Piirded on soovitav kavandada ka rida ja kortermajade kruntidele.
7)	Lahendada nõutav parkimine kruntidel (parkimiskohtade vajadus on määratud detailplaneeringuga), mitte kavandada parkimist tänavatele. 
8)	Lahendada kruntide heakorrastus, haljastus ning olmeprügi kogumine. Korterelamute alal tuleb ette näha ühine prügimaja.
9)	Korterelamute kruntidel näha ette mänguväljak väikelastele.
10)	Elamukvartalisse kavandatavate hoonete arhitektuurne eskiislahendus kooskõlastada Haapsalu Linnavalitsusega enne põhiprojekti koostamist.
6.	Projekteerimistingimused tehnovõrkudele:
1) kvartali vesivarustus ja kanalisatsioon projekteeritakse Eesti Projekti poolt.
2) projekteerida elektrivarustus ja uus kvartalisisene alajaam.
3) projekteerida sidevarustus, uus sidekapp Tulbi tänava äärsele sidetrassile.
4) Projekteerimiseks vajalikud tehnilised tingimused tellida projekteerijal.
7.	Spordi- ja mänguväljak:
1)	Üldmaa krundile Kuldnoka 5 projekteerida korvpalliplats, lastemänguväljakud vanuserühmadele 0-18 eluaastat.
8.	Haljastus:
1) haljasalade ja kruntide projekteerimisel säilitada heas seisukorras puud; krundid puhastada võsast ja väheväärtuslikest puudest. Haljasalade projekteerimisel soovitav arvestada olemasolevate pinnaseteedega.
9.   Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.

Lisad: | Detailplaneeringu põhijoonis M 1:500

Tingimused
koostasid:

Linnaarhitekt               . ..……………………………..      Anu Joost
Ehitusjärelevalveinsener   …………………………….      Mati Jets
Linnaarengu ja muinsuskaitse peaspetsialist…………..    Tõnis Padu
Käesolevad tingimused on kehtivad kahe aasta jooksul alates nende kinnitamisest